मैच में न्यूजीलैंड ने टॉस जीतकर पहले बल्लेबाजी का फैसला किया। इस मैच में न्यूजीलैंड के स्टार बल्लेबाज कॉलिन मुनरो ने अपने T-20 करियर का तीसरा शतक जड़ दिया। 104 रन की अपनी पारी में मुनरो ने महज 53 गेंदों का सामना किया और 3 चौके और 10 छक्कों के साथ जबरदस्त शतक जड़ा। इसके साथ ही मुनरो T-20 इंटरनेशनल के इतिहास में तीन शतक मारने वाले पहले बल्लेबाज बन गए हैं। उन्होंने मार्टिन गप्टिल के साथ मिलकर पहले विकेट के लिए 136 रनों की साझेदारी भी की। न्यूजीलैंड ने अपनी पारी के 20 ओवरों में 5 विकेट खोकर 243 रनों का स्कोर बनाया। जवाब में वेस्ट इंडीज की टीम 16.3 ओवरों में 9 विकेट पर 124 रन ही बना सकी।